Državna cesta D43
D43 je državna cesta u smjeru sjever-jug koja povezuje Đurđevac s čvorom Ivanić Grad na autocesti A3. Duga je 77,8 km. Na ovoj cesti se nalaze sljedeća naselja poredana od sjevera prema jugu (važnija mjesta su podebljana): Đurđevac, Šemovci, Hampovica, Rakitnica, Trojstveni Markovac, Bjelovar, Narta, Vagovina, Gornji Draganec, Štefanje, Čazma, Bosiljevo, Općevac, Palančani, Dapci, Šumećani, Graberje Ivanićko, Caginec, Pikos Ivanićki, Ivanić Grad, izlaz Ivanić Grad. Državna cesta D43 se križa s autocestom A3, državnim cestama D2, D4, D26, D28 i D524.